《世情》
宋代·释文珦

世情多反覆，衰荣难预卜。
本是昔时笑，翻成今日哭。
故乡无旧业，客身同草木。
纷纷轻薄儿，谁能顾幽独。
虽无禄资身，喜有山在目。
得失何足论，长歌倚修竹。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。